als_Latn dik_Latn sag_Latn
30.03.2009, - E Hënë
MASHT - MD dhe MPB fillojnë fushatën kundër dhunës te emërtuar ‘’Dhuna gjeneron dhunën, lajmëro rastin”
Ministria e Arsimit Shkencës dhe Teknologjisë (MASHT) Ministria e Drejtësisë (MD), dhe Mnistria e Punëve të Brendshme (MPB) në konferencën për media të organizuar sot, njoftuan për fillimin e fushatës ''Dhuna gjeneron dhunën,lajmëro rastin",
fushatë kjo që ka për qëllim të parandalojë ose ta minimizoj këtë dukuri ne shoqërinë tonë.
Fjalimi i Ministrit të Arsimit, Shkencës dhe Teknologjisë, Enver Hoxhaj në këtë konferencë
Të nderuar zonja dhe zotërinj, jemi shumë të nderuar si Ministri e Arsimit që jemi pjesë e kësaj iniciative - fushate, ndërsa për temën për të cilën po bisedojmë ka përmasa shumë konkrete.
Javën e kaluar është dashur që MASHT, MD dhe MPB të nënshkruajmë një marrëveshje për siguri në shkolla mirëpo kjo është shty për shkak të tragjedive të cilat i ndodhën në Gjermani dhe Kosovë me rastin e vrasjes së një nxënësi dhe kafshimit të qenve.
Të dy këto raste dhe rastet tjera tregojnë se brenda përbrenda objekteve shkollore ka tri lloj dhune.
Dhuna në mes nxënësve, dhuna në relacionet arsimtarë - nxënës dhe anasjelltas dhe së treti dhuna e jashtme e cila shpeshherë projektohet jashtë shkollës e ku viktimë zakonisht janë nxënësit.
Këto tri lloje të dhunës për mendimin tonë kërkojnë tri lloj qasjeje të adresimit: së pari qasje institucionale, së dyti sektoriale dhe së treti shoqërore.
Sa i përket qasjes së parë MASHT, përmes ligjeve në fuqi për arsimin fillorë dhe të mesëm, ligjin për inspekcionin e sistemit tonë arsimor, jo vetëm që sanksionojnë por krijojnë edhe mekanizma të pengimit dhe parandalimit të dhunës. Kjo duhet të ndodhë duke respektuar konventat për e të drejtave te fëmijëve.
Po ashtu duhet të kemi edhe një kod etik të arsimtarëve e cila rregullon qartë këtë çështje, se si duhet të sillet arsimtari karshi nxënësit.
Kemi edhe një kod të mirësjelljes dhe masave disiplinore për vet nxënësit në shkolla dhe që përmes kësaj kornize ligjore dhe institucionale synojmë që të parandalohet fenomeni i dhunës në shkolla.
Qasja e dytë është ndërsektoriale dhe nuk është rastësi që ne jemi të pranishëm në këtë iniciativë të kësaj fushate ku para disa muajsh (vitin e kaluar) ne ministrat e pranishëm këtu kemi nënshkruar një marrëveshje bashkëpunimi për parandalimin e fenomenit të dhunës në shkolla dhe besoi që së shpejti do të dalim me një koncept të përbashkët që ka të bëjë edhe për sigurinë në shkollat tona.
Përveç strategjisë për shkolla të sigurta ne si MASHT kemi një strategji për shkolla të shëndetshme e cila në një formë lufton edhe një lloj tjetër të dhunës.
Së treti është qasja shoqërore, jo vetëm institucionet shoqërorë në nivel të ministrive apo lokale ose organet caktuara shtetërore por e tërë shoqëria duhet ta ketë një përkushtim shumë më të madh.
Duhet të jemi të përkushtuar që vërtetë të kemi një edukim të fëmijëve me një frymë shumë të shëndoshë, një zhvillim të personalitetit i cili jo vetëm nënkupton zhvillim të theksuar individual por edhe vlera demokratike të cilat përcillen me krijimin e një bote në të cilën ka shumë më tepër tolerancë, mirëkuptim ne mes atyre që janë në mes objekteve shkollore.
Së shpejti do të themelojmë komitetin e shtetëror të prindërve të Kosovës ku prindërit, shkollat dhe komunat së bashku do të punojnë që përveç pjesëve tjera të procesit mësimorë të punojnë edhe në parandalimin dhe stopimin e fenomeneve të dhunës dhe me këtë ta ndihmojmë shoqërinë tonë.
Po ashtu në çdo shkollë ekzistojnë këshillat e nxënësve dhe ne do të bëjmë përpjekje që ta kemi një organ mbikëqyrës të këtyre këshillave i cili do tu mundësoi nxënësve që ta parandalojnë një fenomen të tillë.
Ne si MASHT do të jemi pjesë e kësaj fushate, kësaj iniciative dhe njëkohësisht shfrytëzoi rastin që çdo kush në Kosovë ta japë kontributin e vet për parandalimin e një fenomeni i cili është pjesë e shumë shteteve që janë normale, pjesë e shumë shkollave që janë moderne dhe në të cilat mjerisht ne forma të ndryshme dhuna po manifestohet brenda përbrenda këtyre shoqërive dhe si e tillë manifestohet edhe brenda përbrenda Kosovës.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn